Rockabilly

Rockabilly on yksi rockin tyylilajeista. Rockabilly yhdistelee vaikutteita countrysta (”hillbilly”-musiikista), rhythm and bluesista ja rock and rollista. Rockabilly syntyi 1950-luvun puolivälissä ja se oli suosittua erityisesti valkoisen nuorison keskuudessa noin vuoteen 1958 asti. Tämän jälkeen tyyli jatkoi elämäänsä alakulttuurina, ilman merkittävää listasuosiota ennen 1970-luvun lopun uudelleensyntyä. Rockabillyn instrumentaatio perustuu sähkökitaraan, kontrabassoon ja rumpuihin. Merkittäviä rockabilly-artisteja olivat muun muassa Elvis Presley, Carl Perkins, Johnny Cash, Johnny Burnette ja Eddie Cochran. Elvis Presley myöhemmin siirtyi rock and rollin ja Johnny Cash country-musiikin pariin. Merkittävä rockabilly-levymerkki oli Memphisissä, Tennesseessä toiminut Sun Records, jonka artisteja olivat niin sanotun miljoonan dollarin kvartetin jäsenet Elvis Presley, Jerry Lee Lewis, Johnny Cash ja Carl Perkins.

Rockabilly on hyvin nopeatempoista 2/4- tai 2/2-tahtilajissa soitettua musiikkia. Rumpukomppi sekä länkyttävä kontrabasso antavat tunnusomaisen tavarajunamaisen rytmin. Kitarana käytetään yleensä puoliakustista sähkökitaraa. Kitarassa käytetään usein kaikua ja twangia, mutta yliohjausta tai säröä vain harvoin. Bluesskaala joko duurissa tai mollissa on hyvin tunnusomainen. Carl Perkinsin mukaan ensimmäinen rockabilly-kappale on Elvis Presleyn levyttämä ”Blue Moon of Kentucky” vuodelta 1954.

Rockabilly nousi uudestaan muotiin 1970-luvun lopulla muun muassa Isossa-Britanniassa ja Suomessa. Rockabillyn ja punkin kohtaaminen synnytti psychobillyksi kutsutun tyylin 1980-luvulla.

 Neo-Rockabilly  

Neo-rockabilly, tai neobilly, on 1970- ja 1980-lukujen vaihteessa Isossa-Britanniassa syntynyt rockabillyn alalaji. https://www.vintagerockmag.com/2022/06/the-voice-of-neo-rockabilly/ Neo-rockabilly muodostui kun alkuperäisestä rajusta 50's rockabillystä innostuneet nuoret halusivat tuoda musiikin ja soundin nykypäivään, ja esimerkiksi ottaa mukaan slap-tyylillä soitetun kontrabasson, joka sen ajan revival rockabillystä puuttui. http://www.the-rockabilly-chronicle.com/dave-phillips-itv/ 

Monet tyylin pioneereista kävivät myös punk-bändien keikoilla, ja toivat vahvoja vaikutteita punkista omaan musiikkiinsa. Yleisesti ottaen alkuperäisestä rockabillystä otettiin sen raju ja villi puoli, ja tuotiin nykypäivään silloisilla soundeilla ja vaikutteilla pinnalla olleista musiikkityyleistä. 80-luvun edetessä vaikutteita otettiin yhä enenevissä määrin rockabillyn ulkopuolelta, esimerkiksi uudesta aallosta, säilyttäen kuitenkin selkeä side juuriin. Bändien soittajat ja seuraajat ottivat myös ulkoisen tyylinsä perustan 50-luvulta, ja sekoittivat siihen kirkkaita värejä ja vaikutteita muista aikakauden tyyleistä.
https://www.youtube.com/watch?v=b3NzOSxdQvw&t=4s 

Tyylin pioneereja ovat muun muassa aiemmin mainitut The Polecats ja The Blue Cat Trio jonka jäsenistä myöhemmin muodostui The Blue Cats ja Dave Phillips & The Hot Rod Gang, Restless ja The Deltas. 1980-luvun alussa samoista piirestä syntyi myös psychobillyksi kutsuttu musiikkityyli. https://www.youtube.com/watch?v=LS8mR5v5pto&t=1s Monen 1980-luvun alun jälkeen syntyneen bändin kohdalla luokittelu jompaan kumpaan tyyliin onkin vaikeaa. Neo-rockabilly sijoittuu perinteisen rockabillyn ja psychobillyn väliin. Tällaisiin bändeihin voitaisiin laskea esimerkiksi The Sharks, The Ricochets ja The Pharaohs.

 Rockabilly Suomessa 

1970- ja 1980-luvun vaihteessa rockabilly nousi uuden aallon ohella nuorison suosituimmaksi musiikiksi Suomessa. Tyylisuunnan ja koko Suomen ykkösnimenä toimi silloin keravalainen Teddy & The Tigers, jonka esikoisalbumi Boppin’ ilmestyi vuonna 1978. Turkulais-raisiolainen Buck Jones yhtyeineen oli myös ykkösnimiä. Brittiläiset Matchbox, Crazy Cavan & His Rhythm Rockers sekä Flying Saucers olivat Suomessakin huippusuosittuja. Vuosina 1981–1982 amerikkalainen Stray Cats oli yksi suosituimmista yhtyeistä Suomessa ja saavutti laajaa suosiota myös muiden kuin rockabilly-fanien keskuudessa. Pitkän linjan rockabilly-muusikot, kuten Ray Campi ja Sleepy LaBeef kävivät Euroopan kiertueilla hyvällä menestyksellä, myös Suomessa.

Muoti-ilmiönä rockabilly hiipui Suomessa 1980-luvun alkupuoliskolla. 1990- ja 2000-luvulla musiikin uskolliset kannattajat ovat muodostaneet elinvoimaisen alakulttuurin. Aika-ajoin jotkut rockabillyyn pohjaavat yhtyeet saavuttavat myös laajempaa suosiota. Listoille nousseita suomalaisyhtyeitä on muun muassa Francine.

 Tunnettuja rockabillyn esittäjiä 

pienois|Rockabilly-yhtye, soittimina puoliakustinen sähkökitara, kontrabasso ja rumpusetti.
pienois|Unkarilainen rockabilly-yhtye.1950-luku Sonny Fisher
 Johnny Burnette
 Eddie Cochran 
 Mac Curtis
 Charlie Feathers
 Carl Perkins
 Elvis Presley (uran alkuvaihe)
 Johnny Cash (uran alkuvaihe)
 Gene Vincent
 Eddie Bond
 Bill HaleyModernit artistit (1970-luvulta lähtien)
 Big Sandy & His Fly Right Boys
 Crazy Cavan & His Rhythm Rockers
 Darrel Higham
 The Flying Saucers
 Dave Phillips
 Matchbox
 Restless
 Stray Cats
 The Polecats
 The Blue CatsSuomalaiset'
 Melrose
 Mike Bell & The Belltones
 20th Flight Rockers
 T-Bird Gang
 The Barnshakers
 The BopCats
 The Black Bisons
 Buck Jones (Jari Salminen, nimi samannimiseltä elokuvacowboylta)
 Danny and The Thunders
 The Ducktails
 Francine
 Generals
 Golden Rocket
 Hal Peters Trio
 Hillbilly Cats
 Johnny & the Dodgers
 Freddie Falcon (Jorma Kääriäinen)
 King Drapes
 Lonestars
 Frankie & Lovers
 Mystery Train
 Rockin’ 8-BALLS
 Red Hot
 The Slippers
 Teddy & The Tigers
 Whistle Bait
 Daryl Haywood Combo
 Flipside Combo
 Rockabilly Boys
 Katarina & her Poor Fellas
 Vörjeans

 Katso myös 
 Hepcat
 Psychobilly
 Rocker 
 Teddy

 Lähteet 

 Aiheesta muualla 

 Ylen Elävä arkisto: Rokaten ja rollaten.
 YLE Elävä arkisto: Reijo Perälä, Kellohame heilahtaa 50-luvun malliin.
 Rokkitohtorin jorinat.
 Suomi Rock-A-Billy .
 Suomirockabillyn ja rock'n'rollin villit vuodet 1978-1982

*
Luokka:Seulonnan keskeiset artikkelit